Hai in Bucegi sa mirosi floarea roz - bujorul de munte!
2019-06-29 | Cota 1400, Sinaia, România
Bună tuturor,
Vă invit cu mic cu mare la o plimbare lejeră pe munte.
Va fi interesant de admirat ce se întâmplă vara pe pământul unde iarna schiem 🙂

Unde?
De la Cota 1400 urcăm spre Vârful Furnica, munții Bucegi.

Scopul turei:
Admirăm rododendronul sau bujorul de munte.
Ghidul vostru:
Felicia Farcaș
Pentru cine?
Tura se adresează tuturor membrilor familiei.

Grad de dificultate:
Ușor. Vom urca vreo 2-3 h în ritm lejer pe pârtiile de schi, stăm la poze și mirosim florile toate.
Coborârea va dura maxim 2 h.
Ce să aveți în rucsac:
1. Mâncare pentru picnic, apă minim 1,5 l/persoană
2. Pelerină/geacă de ploaie
3. Încălțări de munte (adidas/bocanc de vară)
4. Îmbrăcăminte lejeră pentru sport
5. Cremă solară
Întâlnirea va fi la ora 8,30 în parcarea de la Cota 1400.
Înscrierea este până vineri ora 12.00:
Se face la telefon sau pe email 0726.474.717 sau office@felicitydtp.ro
Onorariul pentru ghizi (eu și Luca) va fi 50 lei/familie. Plata este benevolă și se va face în urma emiterii unei facturi.
Logistica:
Deplasarea se face cu mașinile personale până la Cota 1400 (anunțați-mă cine are loc disponibil în mașina sa).
Eu am libere 2 locuri, primul venit primul servit.
Ne vedem la deal!
